NaiveNeuron/SloPal huggingface dataset:
Kaliňák, Robert, podpredseda vlády a minister vnútra SR (2014-04-03):
Pekný deň. Vážená pani predsedajúca, dámy poslankyne, páni poslanci, dovoľte mi, aby som z poverenia predsedu vlády v znení príslušných ustanovení rokovacieho poriadku Národnej rady Slovenskej republiky ospravedlnil z dnešnej hodiny otázok neprítomných členov vlády a oznámil ministrov poverených ich zastupovaním. Neprítomný je podpredseda vlády a minister financií Peter Kažimír, zastupuje ho pán minister Počiatek, pán minister školstva, vedy, výskumu a športu Dušan Čaplovič, zastupuje ho pán minister Ľubomír Jahnátek, podpredseda vlády a minister zahraničných vecí Miroslav Lajčák, nie sú naňho otázky, podpredseda vlády pre investície Ľubomír Vážny, nie sú naňho otázky, a pán minister kultúry Maďarič, tiež naňho nie sú žiadne otázky.
Paška, Pavol, predseda NR SR (2012-08-08):
Pán poslanec, prepáčte, máte dlhšie vystúpenie? Chcete dokončiť ?
Figeľ, Ján, 1. podpredseda vlády a minister dopravy, výstavby a regionálneho rozvoja SR (2011-09-06):
Ďakujem pekne. Vážený pán predseda Národnej rady, krátko možno k tomu, či vážnemu riešeniu, alebo stanovisku, že je to ďaleký horizont. No, päť rokov je doba, na ktorú je odsunutá regionalizácia skôr preto, aby sme medzitým robili oveľa dôležitejšie a skutočne potrebné kroky s tým, že na horizonte 2016 sa vieme k tejto téme vrátiť definitívne buď potvrdením dnešného stavu, alebo decentralizáciou železničnej dopravy. A to nie sú len dve možnosti, skôr teraz chcem povedať, že to, o čo sa usilujeme, je iná alternatíva a to je revitalizácia železničnej dopravy tak, aby bola silnejšia, atraktívnejšia, aby nechodili poloprázdne vlaky, ale skôr nové a plnšie; a týka sa to osôb, ale aj tovarov. Dá sa to a som presvedčený, že toto je tá skutočná odpoveď, nie lamentovať, že máme dotované a prázdne alebo nevyťažené línie dopravy. Takže na tomto s odvahou pracujeme, pán kolega, to bez odvahy by nebolo možné ani začať takýto proces, viem, o čom hovorím, prežívam to celý rok a považujem to za záujem Slovenska, aby železničná doprava porástla aj na váhe, aj na význame, aj na perspektíve v rámci celého Slovenska i krajov. Kraje na to teraz nemajú, či na to budú mať potom, neviem, ale bolo by to len zbavenie sa ako keby zodpovednosti, robte si to. Podobne vidím tému regionálnych letísk, dá sa to presunúť, ale môže to byť aj ich koniec. Takže zatraktívniť, vitalizovať, postaviť na nohy a potom môžeme hovoriť, kto bude gazdom a za akých podmienok. A to, za akých podmienok, považujem za dôležitú súčasť tej inej cesty než čierno-bieleho videnia a to je zákon o verejnej doprave. Na Slovensku takýto zákon neexistuje, verejná doprava existuje, áno, je aj paralelne vedená, aj často paralelne dotovaná, niekedy strácame dvakrát a to nie je vo verejnom záujme. Takže začali sme nielen konzultácie s regiónmi a máme už hotovú nielen analýzu jednotlivých tratí a ich vyťaženia, čo robil Výskumný ústav dopravy v Žiline, ale je na stole už aj základný rámec a postupne formovaný návrh zákona o verejnej doprave. Toto je dôležitý nástroj, aby štát mal isté mechanizmy, isté oprávnenia, ktoré môže použiť preto, aby definoval, čo je potrebné a čo nie, ak máme dotovať nakoľko a koho, aby vo verejnom záujme doprava fungovala, lebo je to zdroj mobility, inklúzie alebo sociálnej súdržnosti regionálneho rozvoja ďalších faktorov. Takže toľko na margo tejto novely. Verím, že aj v diskusiách nájde pochopenie, nie je to len o európskych záležitostiach, ale aj dôležitých vnútroštátnych záležitostiach. Ďakujem pekne.
Remišová, Veronika, poslankyňa NR SR (2019-01-29):
Žiadame, aby schôdza, súčasná schôdza pokračovala až do prerokovania všetkých bodov programu, nie tak, ako bolo navrhované na grémiu. A takisto navrhujeme, aby sa v piatok hlasovalo. Ďakujem.
Grendel, Gábor, podpredseda NR SR (2020-12-09):
Pán poslanec Kuffa.
Blanár, Juraj, podpredseda NR SR (2023-03-16):
Tak nech sa páči, kto má záujem prihlásiť sa ústne, môže tak urobiť teraz. Všetci, ktorí máte záujem, sa vidíte na tabuli. Ak áno, tak uzatváram možnosť prihlásiť sa do rozpravy. Ôsmi páni poslanci. Pán poslanec Štefan Kuffa, pán poslanec Pročko, Habánik, Šefčík, pani poslankyňa Majorová Garstková, pán poslanec Kuriak, Gröhling a Vons. Vážené panie poslankyne, páni poslanci, v tomto okamihu prerušujem rokovanie o tomto bode programu a zároveň uzatváram dnešný rokovací deň. Ďakujem za spoluprácu a zároveň vás chcem ale informovať, aby ste sa vedeli pripraviť, že zajtra o 9.00 h začíname termínovaným bodom, a to je, a to sú zmeny vo výboroch. Až po skončení tohto termínovaného bodu budete mať možnosť vystúpiť v tomto bode. Nech sa páči a prajem pekný večer. (Prerušenie rokovania o 19.18 hodine.) 193
V. Veteška, podpredseda NR SR: (2005-05-18):
S. Husár, poslanec: Dámy a páni, chcem doplniť, ako tu odznelo „pohádky“, pána kolegu Mečiara o svoj osobný poznatok. Pred rokom 1989 som mal podriadeného, ktorý sa na mňa mimoriadne citovo prilepil a volal sa Štefan Bačinský. Tento chlapec sa dostal do Prahy a po rozdelení federácie ostal pracovať na BIS-ke ako poradca pre Slovensko. Ani v tejto funkcii nedokázal zaprieť svoju veľkosť a pri cestách na Slovensko sa zastavil u mňa, pričom mi poreferoval, čo povieš na to, keď sa o chvíľu preukáže, že tvoj veľký šéf znásilnil neplnoletú. Táto informácia prebehla v médiách. Bol z toho dlhú chvíľu poriadny kabaret. Keď prišiel za mnou s informáciou, čo poviem na to, že tvoj veľký šéf nie je Vladimírom Mečiarom, Slovákom z Nemšovej, ale ruský agent, ktorý získal totožnosť na Slovensku, pamätám si dodnes, čo som mu povedal: To by ju musel získať už v pôrodnici. A, vážení priatelia, výsledkom týchto „pohádok“, týchto hier je i to, že od výbuchu v Trenčianskych Tepliciach som dodnes na pravé ucho hluchý. Má to jednu obrovskú výhodu. Keď si násluchové zariadenie vyberiem, nemusím počúvať všetky sprostosti okolo seba. Ďakujem. (Potlesk.)
Číž, Miroslav, podpredseda NR SR (2015-04-15):
Ďakujem pekne. Pán poslanec Blaha.
Krátky, Rastislav, poslanec NR SR (2023-12-22):
Ďakujem za slovo. Mám krátky procedurálny návrh. Prosím, nechajte ma ho dočítať celý. Navrhujem zaradiť na ďalší deň rokovania tejto schôdze minútu ticha za spravodlivosť. Atentát na ňu ste začali ešte pred sviatkami pokoja a tým ste zobrali aj pokoj ľuďom, ktorým na spravodlivosti záleží. (Rekcia poslanca Pročka: „Mám to písomne.“ )
Bugár, Béla, podpredseda NR SR (2016-05-18):
Pani poslankyňa Gaborčáková.
Marcinková, Vladimíra, poslankyňa NR SR (2023-06-21):
Ďakujem pekne, ďakujem pekne, vystupujem za klub SaS. Keďže ide o moje odvolávanie, poprosila som kolegov z klubu, aby sa hlasovania nezúčastnili, keďže v minulosti sme si vypočuli, že sme si odvolali vlastných predsedov v situáciách, kedy sme sa hlasovania zúčastnili. Ale tiež dôvodom, prečo navrhujem, aby sme sa nezúčastnili, je, že toto považujme za predvolebné antré pani Tabák, a to z dôvodu, že sme naozaj uprostred poslednej riadnej schôdze parlamentu. Ja som, samozrejme, zvolala na 28. 6. o 13.00 hodine k európskemu summitu výbor už pred týmto odvolávaním, aby sme mali istotu, že sa k summitu, kde pôjde pán premiér, stretneme ešte deň pred ukončením schôdze. Ale, ako hovorím, toto je volanie o pozornosť, a preto navrhujem nezúčastniť sa. Ďakujem.
Kuffa, Štefan, poslanec NR SR (2023-02-14):
Ďakujem za slovo. Tieto dva pozmeňujúce návrhy vlastne vytvárajú takú flexibilitu a ústretovosť voči občanom, pretože naposledy, keď sme videli, že 600-tisíc ľudí sa veľmi aktívne zapojilo do petície o referende o predčasných voľbách, to bola, myslím si, že veľmi veľká udalosť, pretože je to viac ako pol milióna ľudí, čo nakoniec sa to pretavilo aj do tej samotnej realizácie, že to referendum sa uskutočnilo, a tam bolo v podstate raz toľko ľudí, 1,2 mil. ľudí. Škoda je trošku v tom zmysle, že v podstate tá platná legislatíva, ktorá je o referende, že v podstate, hej, musí sa, teda musí byť viac ako 50 % z oprávnených voličov, aby vôbec to ref... zúčastniť sa a aj... teda aj hlasovať, aby vôbec mohlo byť referendum platné. Taký model švajčiarsky, ktorý je, poviem ho, veľmi je odvážny, ale vo Švajčiarsku aj preto je, toľko veľa občanov sa vždycky zapája do tých referend, ktoré tam majú veľmi často, aby rozhodovala jednoducho tá väčšina, ktorá sa zúčastní na tom referende. Milión dvestotisíc sa zúčastnilo, väčšina rozhodla, že chce predčasné voľby, tak aby takéto referendá do budúcna boli platné. Ale, samozrejme, je to ešte dlhodobý proces, kým možno sa to raz dostane do tej Národnej rady, aby takáto možnosť tu bolo... bola. No a potom aj tá vec, aby bolo možné to volebné obdobie skrátiť aj na základe referenda. Myslím si, že je to tiež jedna z veľkých vecí, kde priamo občania majú účasť a podiel na moci, aby to nebola len nejaká fráza, že moc pochádza od občanov.
Karahuta, Jaroslav, poslanec NR SR (2021-07-02):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady a Výboru Národnej rady pre pôdohospodárstvo a životné prostredie, ďalej aby za gestorský výbor určil hlasovaním Výbor Národnej rady pre pôdohospodárstvo a životné prostredie, aby predmetný návrh zákona výbor prerokovali do 13. septembra 2021 a v gestorskom výbore do 14. septembra 2021.
Laššáková, Jana, podpredsedníčka NR SR (2012-06-28):
Vyhlasujem rozpravu za skončenú. Chce sa k rozprave vyjadriť navrhovateľ? Nie. Áno? Nech sa páči.
Bugár, Béla, podpredseda NR SR (2018-09-17):
Na vystúpenie... Páni poslanci, naučte sa jednu vec, kým rečník rozpráva, môžte sa prihlásiť, keď končí, už nie. Takže na vystúpenie pani podpredsedníčky naposledy teda deviati poslanci. Pani poslankyňa Grausová, nech sa páči.
Laurenčík, Milan, podpredseda NR SR (2020-04-02):
Vážené panie poslankyne, páni poslanci, budeme pokračovať. Prosím podpredsedu vlády a ministra financií Slovenskej republiky Eduarda Hegera, aby vládny návrh zákona odôvodnil.
Novotný, Viliam, poslanec NR SR (2010-12-09):
Pán predseda, mám splnomocnenie gestorského výboru, aby sme mohli zákon prerokovať v treťom čítaní ihneď. Dajte, prosím, hlasovať o posunutí návrhu zákona do tretieho čítania.
Grendel, Gábor, podpredseda NR SR (2020-10-13):
Pán poslanec Kondrót. (Striedanie predsedajúcich.)
Pčolinský, Peter, podpredseda NR SR (2022-10-25):
Ďakujem pekne za vaše vystúpenie. S reakciou dve faktické poznámky, pani poslankyňa Bittó Cigániková, nech sa páči.
Laššáková, Jana, podpredsedníčka NR SR (2014-10-21):
Pán poslanec Mikloško, nech sa páči. Pán poslanec Miklo... Aha, pani poslankyňa Horváthová, ospravedlňujem sa.
Š. Kužma, poslanec: (2009-10-22):
Pán minister, spomeňte si, ako sme vás už skoro pred polrokom vyzývali, aby ste prišli s takýmto zákonom, aby ste spresnili rozpočet. Všetky obce, všetky mestá, až po tie najmenšie, reagovali dávno, dávno pred vami na krízu. A správne by to malo byť opačne, že vy najprv zmeníte štátny rozpočet a ony reagujú. Nepoznám jednu obec, ktorá by už v júni, alebo mesto, aby už v júni nerobili opatrenia. Skutočne by neprežili, keby nezareagovali. Je mi ľúto, že je to takto neskoro. Áno, z časti bola na vine kríza, že potrebujeme robiť zmeny, z veľkej časti aj totálna nepripravenosť na krízu. Minule ste spomenuli, že asi sme si nevšimli v opozícii, že je kríza. Ja som otázku toho, že nám hrozí kríza, v hospodárskom výbore otvoril ešte v máji 2008, som hovoril, že nie finančná, ale v našom prípade hospodárska kríza bude problém a možno ste zabudli, že v októbri, čiže skoro presne pred rokom sme predložili návrhy, ako by sa mohlo čeliť kríze. Nemuseli ste s nimi súhlasiť, ale mohli sme o nich rokovať, mohli ste predložiť vy vaše návrhy a mohli sme sa už pred rokom dostať ďalej. Čiže, nie je pravda, že sme si nevšimli, my sme si všimli krízu a predložili návrhy pred rokom. Aby som vám osviežil, kedy to bolo. Bolo to presne vtedy, keď pán predseda vlády bol vo Vietname, on tam vtedy bol lákať vietnamských pracovníkov, aby prišli ku nám pracovať, že im dáme obrovské výhody, že budú mať podmienky aké občania Slovenskej republiky, len nech prídu, lebo u nás kríza nebude. Bolo to presne, presne v tom čase. On bol vtedy vo Vietname, keď sme dali našich päť bodov ako riešiť krízu. Čiže, veľká škoda, že sa nereagovalo, veľká škoda, že ešte skoro dva mesiace po tom v decembri 2008 ste tvrdili, že kríza nebude a toto tvrdenie ste podložili návrhom štátneho rozpočtu, kde ste dali vyše 6-percentný rast. Čiže asi ťažko môžem hovoriť, že ste vtedy pripúšťali možnosť príchodu krízy a robili opatrenia, keď ste do rozpočtu dali 6-percentný rast. Obdivujem, že ste sa trafili takto presne, tých 6 % ste skoro uhádli, len to nebude rast, ale bude to prepad pravdepodobne na úrovni 5 – 6 %.  Takže číslo vám vyšlo, len znamienko nie, pán minister. Žiaľ, tento rozdiel medzi rastom a poklesom je asi najväčší v celej Európskej únii, možno aj v celej Európe. A krajiny, ktoré boli na tom oveľa horšie vlani, aj predpokladali oveľa horší výsledok vo svojich rozpočtoch, dnes dosahujú menšie prepady – Poľsko, Česká republika. My sme dnes tak na úrovni Maďarska. Preto, pán minister, na jednej strane vítame, že prichádzate s týmito zmenami, na druhej strane hovoríme, že, žiaľ, neskoro, lebo dobrý rozpočet je aj dobrým základom pre východiská ako sa dostať z krízy, čiže, žiaľ, prichádzate neskoro. Je to len chyba vašej predvídavosti, lebo my sme tvrdili, hovorím vám presne kedy, v októbri sme predkladali návrh, že kríza bude. Vy ste v tom čase tvrdili, nebude, dávali ste 6-percentný rast. Čiže v tomto ste sa zmýlili a tento omyl stál túto krajinu tisíce nezamestnaných, ale aj veľa, veľa peňazí. (Potlesk.)
Krúpa, Juraj, poslanec NR SR (2024-09-25):
Vážený pán predsedajúci, dajte, prosím, hlasovať o návrhu uznesenia, tak ako je uvedené v tlači.
P. Hrušovský, predseda NR SR: (2004-09-22):
J. Cuper, poslanec: Dovoľte pani Bollová, aby som s vami nesúhlasil v mnohom, čo ste tu povedali. S reštitučným návrhom, ktorým sa majú vrátiť cirkvám majetky, súhlasím vrelo, treba im ich vrátiť. Nesúhlasím s tým, čo ste povedali, že reštitúcie idú pred rok 1948, to som si pozrel osobne, nejdú. V jednom prípade idú, áno, je to prípad kalvínskej cirkvi maďarskej. Práve preto s tým nesúhlasím, tam naozaj ani tento majetok nepatril tejto cirkvi nikdy, ona ho iba spravovala. Išlo by o dar štátu alebo prevod bezodplatný štátu na kalvínsku cirkev. S tým by sa dalo súhlasiť. Pokiaľ ide o spravovanie majetku cirkvi, najmä katolíckej, som sa mohol a mal tú česť s tým oboznámiť najmä vďaka tomu, že tento parlament kedysi vydal Lexu na trestné stíhanie v kauze triptychu. Každému tu uniká, že svätá cirkev sa riadi v ekonomických veciach kanonickým právom. Teda ide o autonómnu správu majetku. A ja si myslím, že v tomto zmysle je aj Svätá cirkev vnútorne kontrolovaná, organizovaná. Má svoju ekonomickú radu už teraz aj pán biskup aj všetci ostatní biskupi. Bola stanovená tzv. rímska suma. A musí sa nakladať, samozrejme, s majetkom, tak ako kanonické právo káže. Nie je dôvod naozaj sa miešať do týchto vecí zo strany štátu. Pokiaľ ide o platy duchovných, myslím, to je kontrolovateľné cez ministerstvo kultúry, takže tam, prosím, to sa ľahko skontroluje. A pokiaľ ide o nakladanie teda s tými majetkami, tak každá cirkev... (Vystúpenie prerušené časomierou.)
Gál, Gábor, minister spravodlivosti SR (2019-05-10):
Len toľko, že územné konanie máme za sebou. Takže ja som už v istej chvíli aj povedal, že keď to ministerstvo zdravotníctva nezvláda alebo stavia sa k tomu tak macošsky, tak preberieme. Lebo to by bolo uznesenie vlády, tak nech to preberie ministerstvo spravodlivosti, hoci možno kapacity by sme na to nemali, ale o to viac snahy a vlastne chtíču doriešiť tento problém. Čiže my ministerstvo zdravotníctva tlačíme v tom (povedané s úsmevom).
Drucker, Tomáš, minister zdravotníctva SR (2017-11-29):
... pričom sa kladie zvýšený dôraz na otázku nákladovej efektívnosti liečby uhrádzanej na základe verejného zdravotného poistenia. Do procesu kategorizácie liekov sa zavádzajú inovatívne postupy smerujúce k zabezpečeniu účelného vynakladania prostriedkov z verejného zdravotného poistenia a k zabezpečeniu finančnej stability tohto systému. Navrhuje sa zvýšenie koeficientu prahovej hodnoty, čím sa umožní zaradenie drahšieho, ale nákladovo efektívneho lieku do zoznamu kategorizovaných liekov a rozšíria sa možnosti zdravotnej starostlivosti. Novým nástrojom je zavádzanie tzv. cost sharing a risk sharing systémov, to znamená možnosť zdravotnej poisťovni a držiteľa registrácie lieku dohodnúť si podmienky, za ktorých budú obe strany znášať časť nákladov z prostriedkov verejného zdravotného poistenia a časť bude znášaná držiteľom registrácie. Dostupnosť nových liekov na liečbu ochorení s nízkou prevalenciou výskytu sa rozširuje znížením limitu prevalencie z 1:100 000 na 1:50 000. Spresňujú a doplňujú sa podmienky podmieneného zaradenie lieku do zoznamu kategorizovaných liekov, pričom dôležitým kritériom je, či... (Prerušenie vystúpenia predsedajúcim.)
P. Hrušovský, predseda NR SR: (2004-09-07):
M. Juščík, poslanec: Ďakujem, pán predseda, za slovo. Ja chcem len podporiť svojho kolegu v tom, keď povedal, že áno, Ústav pamäti národa stotožňuje komunizmus s fašizmom. Je to jednoduchá odpoveď, platí to Goebbelsove, že tisíckrát opakovaná lož sa stáva pravdou. A ten ústav je predovšetkým na to, aby túto lož opakoval, opakoval a opakoval a tomuto národu a predovšetkým mladej generácii vbíjal do hlavy, že áno, táto lož je pravda. Ďakujem. (Potlesk.)
Andreánsky, Ladislav, poslanec NR SR (2019-04-04):
Ďakujem, pán predsedajúci. V rozprave vystúpil jeden pán poslanec, pán poslanec Klus, nepodal žiaden pozmeňujúci návrh. Pán predsedajúci, dajte, prosím, hlasovať o tom, že Národná rada podľa čl. 86 písm. d) Ústavy Slovenskej republiky vyslovuje s dohodou súhlas a rozhodla, že dohoda je medzinárodnou zmluvou podľa čl. 7 ods. 5 Ústavy Slovenskej republiky, ktorá má prednosť pred zákonmi.
Kuffa, Štefan, poslanec NR SR (2014-11-26):
Presne, presne tak. Veľakrát členovia orgánov spoločností, štátnych organizácií – dopoviem to, pán kolega, čo si nestihol dopovedať – je to tak, že majú niekoľkonásobne vyššie platy, ako má možno samotný minister rezortu, čo je hanba tejto krajiny! Hej? A nad tým sa treba zamyslieť. To, že je to populárne, tak predkladáme zmrazenie vlastných platov, lebo nás sledujú občania, tak aby sme sa odprezentovali. Ale keby tí občania vedeli! Ja keď som asi pred rokom alebo dvoma rokmi, vystúpil som k štátnemu rozpočtu, už si to, mne sa zdá, že to bolo pred dvoma rokmi, minulého roku nie, a som si zrobil takú analýzu štátneho rozpočtu, tak Národná rada bola tá, ktorá mala najnižšie výdavky. Na prvom mieste je prezidentská kancelária, skúste si to pozrieť aj teraz, kolegovia, na druhom mieste je vláda, čo, samozrejme, však musí mať nejaký ten rozpočet, a my sme boli až na treťom mieste. A to som prerátaval na počet vlastne tých členov, hej, ústavných činiteľov, najdrahší prezident, vláda je druhá, a tak sme my poslanci Národnej rady. Ale keď my si budeme takto podkopávať nohy vzájomne, toto, čo sa tuná ako deje, aký obraz vytvárame o Národnej rade? Ja sa necítim byť za tých 2,5 roka, že by som tu bol nejakým darmožráčom, necítim sa. Ak to niekto sa cíti, prosím, tak nech hovorí sám za seba. Nikdy som sa takto necítil. A teraz, čo si, pán kolega, ešte spomenul, aj tú imunitu. Imunita nepatrí tebe ani mne, ale tejto inštitúcii a v tom je podstatný rozdiel. V tom sme sa pomýlili. Veľmi sme sa pomýlili pri tej imunite, imunitu treba vrátiť späť, ale to nepatrí Vilovi Novotnému ani Štefanovi Kuffovi, ale poslancovi Národnej rady. Koľko kolegov z nás tu má strach prejaviť svoj postoj aj možno smelšie vystúpiť tu len možno. Veľakrát ten strach má veľké oči, nedokážeme to! Nedopoviem.
Mikloško, Jozef, poslanec NR SR (2013-09-06):
Dnes vládne u nás zvláštna situácia, spoločnosť je nahnevaná na politikov, na politické strany. A toto prechádza do určitých excesov, kde sa príliš zdôrazňuje nezávislosť kandidátov, nové tváre, noví ľudia. Som za to, aby sa posilnili regióny, aby sa z nich dvihli múdre osobnosti a aj svojím spôsobom pri tvorbe kandidátky oslabila Bratislava a oslabili aj politické strany. Ale vo svete existuje rada múdrych. a to je obyčajne senát, ktorý šachuje mladú divokú snemovňu. U nás hovoríme, že to robí prezident, určite to nerobí. Čiže v tomto smere myslím, že raz k tomu prídeme. No na druhej strane keď volíme niekoho na kandidátke, musíme ho poznať. Nemôže to byť človek z ulice, ktorého som nikdy nepoznal a nikdy by som nevolil. Z Talianska je veľmi známy jeden príklad, teda efekt, Beppe Grillo, ktorý bol humorista, srandista a naraz získal v parlamente 120 hlasov, ľudia, ktorých nikto nepozná, a nepoznajú ich stanoviská, ľudia, ktorí nikdy nevystúpili verejne, nikdy nič nenapísali a tak ďalej. Čiže to môže byť aj nebezpečné, lebo potom v parlamente nikdy neviete, ako sa ten parlament zachová. A teda k tomuto by som nechcel prísť. A politická strana a jej program je predsa niečo, čo je nosné, ale nesmie to byť len samé, ale musí byť pri tom aj určitá nezávislosť, ktorú práve tie regióny a tí ľudia, ktorí sú múdre osobnosti, dávajú. Ďakujem.
Jurinová, Erika, podpredsedníčka NR SR (2012-07-25):
Ešte raz zopakovať, že chcete dať hlasovať o tom, či je dostatočné osvetlenie v tejto sále. Áno? Nech sa páči, hlasujeme. (Hlasovanie.) Beriem to ako formu recesie a zistenia toho, že sa rokovania zúčastňuje veľmi malý počet poslancov. Každopádne by sme toto mohli brať ako výzvu naozaj pre poslancov, aby sa aspoň tí, ktorých sa tematika týka, zúčastňovali rokovaní. Budeme pokračovať prvým čítaním o vládnom návrhu zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa dopĺňajú niektoré zákony . Vládny návrh zákona má parlamentnú tlač 143, návrh na jeho pridelenie na prerokovanie výborom je v rozhodnutí č. 126. Nech sa páči, pani ministerka, uveďte tento vládny návrh zákona.
Paška, Pavol, predseda NR SR (2012-10-18):
Hlasujeme o pozmeňujúcom návrhu pána poslanca Madeja. (Hlasovanie.) 142 prítomných, 137 bolo za, 4 sa zdržali, 1 nehlasoval. Tento návrh sme schválili.
Érsek, Árpád, minister dopravy a výstavby SR (2018-10-16):
Ďakujem veľmi pekne za podporu. Viete, páni poslanci, keď dvaja robia to isté, nie je to asi to isté. Samozrejme, chceme ísť s touto modernou technikou ďalej. Či to trvalo rok, pol roka, neviem usúdiť, ale my sme to spravili včas a, samozrejme, zabránili sme tomu, že každý môže na tomto trhu podnikať za rovnakých podmienok. To je naším cieľom. Ďakujem veľmi pekne.
Kuffa, Štefan, poslanec NR SR (2012-07-24):
Ďakujem za slovo, vážená pani predsedajúca. Bolo veľmi inšpiratívne pani kolegynku počúvať tuná. Dovolím si aj ja zapojiť sa do tejto rozpravy. Naozaj toto zaplátavanie dier, ktoré tu kolegyňa Žitňanská spomenula, tak to nie je len zaplátavanie dier na chodníkoch, lebo z tej celej rozpravy mám taký pocit, že je to zaplátavanie dier v samosprávach, obciach, ich obecných rozpočtoch. Prečo vláda istôt pre obce a mestá nedá finančné prostriedky z iných zdrojov, z inej rozpočtovej kapitoly, ale prečo práve takýmto spôsobom chceme dať mestám a obciam? Chcem povedať, že výchova a vzdelávanie je tou najlepšou investíciou, do ktorej môže spoločnosť investovať. Je to investícia, ktorú nikto neoľutuje. Je to investícia, ktorá sa vráti nám všetkým, predovšetkým nám v rodinách, štátu. Ak je systém nefunkčný v niečom, treba sa naozaj pozrieť na tie mechanizmy a opraviť ho, ale nerušme celý systém ako taký. Na záver by som chcel len povedať jedno takéto príslovie pre mladých ľudí: „Rob, čo chceš, len nehreš.“ „Beriete nám loptu, ostanú nám drogy.“ Ja som tým mladým ľuďom za dverami tiež povedal: „Keď sa na vás pozerám, tak neverím, že ak by som vám tu loptu zobral, že budete verní drogám. Vy drogovať neviete.“ Určite toto tu nehrozí. Ja verím týmto mladým ľuďom. Ďakujem.
A. Belousovová, podpredsedníčka NR SR: (2008-01-31):
správe o priebehu privatizácie Slovenského plynárenského priemyslu, a. s. , tlač 529. Prosím teraz ministra hospodárstva Slovenskej republiky pána Ľubomíra Jahnátka, aby zaujal miesto určené pre navrhovateľov a spoločného spravodajcu z výboru pre hospodársku politiku, pána poslanca Pavla Pavlisa, aby zaujal miesto určené pre spravodajcov. Ďakujem. Budeme pokračovať v rozprave písomne prihlásených poslancov. Do rozpravy sú ešte písomne prihlásení páni poslanci: Kužma, pán poslanec Mikuš, pán poslanec Matejička a pán poslanec Kahanec. Slovo má pán poslanec Kužma. Pán poslanec Kužma nie je prítomný. Takže ďalej – pán poslanec Mikuš. Nech sa páči, pán poslanec, máte slovo.
B. Bugár, podpredseda NR SR: (2001-12-14):
Nech sa páči. T. Šagát, poslanec: Áno. Ďakujem. Ďakujem za všetky pripomienky. Dovoľte mi len, aby som sa vyjadril k jednej veci, a to je, čo sa týka vzniku poisťovní. Iste sme v roku 1994 prijali zákon o zdravotnej poisťovni, ktorý dovolil vznik ďalších poisťovní. Treba ale uviesť, že s výnimkou dvoch poisťovní všetky ostatné boli licenčne udelené vo vládnom období HZDS a pokojne to mohli skorigovať a nemuseli vydávať žiadne ďalšie licencie. Pokiaľ ide o tú otázku prechodu záväzkov na obce, bol by to veľmi zlý dar a ja som presvedčený o tom, že sa to vyrieši tak, aby to s tým bremenom dlhov nešlo. Nemôžem súhlasiť s tým, že sa tu nič neudialo a že vláda neplní uznesenia. Treba povedať, že, žiaľbohu, niektoré uznesenia sa nedajú naplniť kvôli tomu, že mnohé pochody objektívne, predovšetkým v oblasti privatizácie, mali posun časový, a to treba rešpektovať, pretože celý ten proces nie je taký jednoduchý, ako by sme si mysleli. Ďakujem pánovi poslancovi Slafkovskému, okrem peňazí skutočne súhlasím s ním, že sme nezmenili tú základnú filozofiu, a to je zodpovednosť za zdravie a to sa určite dá podčiarkovať predovšetkým ekonomickými nástrojmi, pretože tak je to, žiaľbohu, na celom svete. Ďakujem pekne.
Zmajkovičová, Renáta, podpredsedníčka NR SR (2014-02-12):
Ďakujem, pán poslanec. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Uzatváram možnosť prihlásiť sa do rozpravy ústne. Pán poslanec Hlina, chcete ešte na záver? Pán poslanec ako spravodajca, nie k rozprave, ale či chcete ešte vystúpiť? Pán poslanec Kaník, nie. Prerušujem rokovanie o tomto bode programu. Pokračujeme prvým čítaním o návrhu poslanca Alojza Hlinu na vydanie zákona, ktorým sa dopĺňa zákon č. 483/2001 Z. z. o bankách a o zmene a doplnení niektorých zákonov v znení neskorších predpisov. Návrh zákona je uverejnený ako tlač 858, návrh na jeho pridelenie na prerokovanie výborom je v rozhodnutí č. 857. Dávam slovo poslancovi Alojzovi Hlinovi, aby návrh zákona uviedol. Nech sa páči. (Rokovanie o návrhu poslanca Národnej rady Slovenskej republiky Alojza Hlinu na vydanie zákona, ktorým sa mení a dopĺňa zákon č. 483/2001 Z. z. o bankách a o zmene a doplnení niektorých zákonov v znení neskorších predpisov , tlač 858.)
Bublavý, Dušan, poslanec NR SR (2016-12-07):
Pán predseda, dajte hlasovať o pozmeňujúcom a doplňujúcom návrhu pána poslanca Petra Antala.
Janíková, Mária, poslankyňa NR SR (2016-03-23):
Sľubujem. (Potlesk.)
Ďuriš Nicholsonová, Lucia, podpredsedníčka NR SR (2017-12-08):
S reakciou pán poslanec Suchánek, nech sa páči.
Susko, Boris, minister spravodlivosti SR (2024-09-13):
Ďakujem pekne za slovo. Vážený pán predsedajúci, vážené panie poslankyne, vážení páni poslanci, na rokovanie Národnej rady Slovenskej republiky predkladám vládny návrh zákona, ktorým sa mení a dopĺňa zákon č. 40/1964 Zb. Občiansky zákonník v znení neskorších predpisov. Cieľom tohto vládneho návrhu zákona je zosúladiť právnu úpravu v Občianskom zákonníku so závermi vyslovenými Súdnym dvorom Európskej únie, ktorý vo svojom rozsudku uviedol, že súčasná právna úprava nezohľadňuje proporcionalitu možnosti obchodníka uplatniť predčasnú splatnosť úveru vo vzťahu k závažnosti nesplnenia zmluvných povinností zo strany spotrebiteľa. Na základe uvedeného sa navrhujú nové pravidlá, pokiaľ ide o plnenie zo spotrebiteľskej zmluvy, ktoré sa má vykonať v splátkach. Tieto nové pravidlá v plnom rozsahu napĺňajú požiadavky proporcionality pri tzv. zosplatnení, nakoľko zohľadňujú nielen počet omeškaných splátok, ale aj ich celkovú omeškanú výšku vo vzťahu k výške poskytnutého plnenia. Rovnako sa zavádza obligatórna povinnosť obchodníka pred uplatnením práva na tzv. zosplatnenie plnenia vyzvať spotrebiteľa na vrátenie omeškanej sumy splátok, určiť minimálne pätnásťdňovú dodatočnú lehotu na vrátenie a upozorniť spotrebiteľa na právne následky s tým spojené. Navrhovaná právna úprava nevylučuje možnosť dojednania primeranej úpravy podmienok splácania dlžnej sumy. Účinnosť právnej úpravy sa navrhuje od 1. novembra 2024. Súčasne sa navrhuje aj úprava prechodných ustanovení vo vzťahu k právnym vzťahom vzniknutým pred nadobudnutím účinnosti novej právnej úpravy. Odporúčam alebo chcem vás požiadať o podporu tohto návrhu zákona, ktorý má za cieľ zlepšiť podmienky spotrebiteľov pri uzatváraní tzv. spotrebiteľských zmlúv, najmä zmlúv o úvere. Ďakujem pekne za slovo.
P. Hrušovský, predseda NR SR: (2005-06-23):
(Hlasovanie.) 144 prítomných, 67 za, 1 proti, 74 sa zdržalo, 2 nehlasovali. Bod 8 sme neschválili. Ďalší návrh. M. Abelovský, poslanec: Budeme hlasovať o bode 10 s návrhom gestorského výboru schváliť ho.
D. Lipšic, podpredseda vlády a minister spravodlivosti SR: (2005-12-08):
Ďakujem, pán poslanec.
Ďurovčík, Emil, poslanec NR SR (2016-10-12):
Pán predsedajúci, dajte hlasovať o návrhu zákona ako o celku s odporúčaním gestorského výboru schváliť.
Mazurek, Milan, poslanec NR SR (2018-09-17):
Pani poslankyňa Nicholsonová, skutočne, ako bolo povedané, emotívne vystúpenie, ale skúsme sa vrátiť z emócií do reality, pretože vy vnímate tú realitu veľmi zjednodušeným spôsobom. A všimol som si, že vyvodzujete závery vstupov, ktoré tu ani v podstate neboli. To znamená, vyvodzujete závery a dávate otázky, na ktoré už dávno bolo v rozprave odpovedané. Pretože hovoríte, že ste tú rozpravu pozorne sledovali. Opakovane ste sa nás pýtali, pomaly až po jednom každom z nás, ako prijatie takéhoto zákona ohrozí náš, povedzme, partnerský život, našu výchovu detí a tak ďalej a tak ďalej. Ale my sme už tu opakovane vysvetlili. Toto je prvý krok, ktorý vedie k ďalšej postupnosti krokov, ktorá nakoniec vedie k adopciám detí homosexuálmi. A môžete hovoriť, že som konšpirátor, odkazujem vás na slová pána Dostála, ktorý povedal áno, oni toto chcú, toto chcete, vy si prajete, toto by bol pre vás ideálny stav. A potom vám poviem, komu to ohrozuje. Ohrozuje to tie deti, preto to celé robíme, pretože to ohrozuje deti, ktoré sa v budúcnosti môžu stať terčom normálneho, jednoducho, ako by som, neviem, ako by som to nazval, ale môžu byť proste umiestnené do homosexuálnej rodiny, čo ja považujem za brutálny zásah do ich ľudských práv. Každé dieťa má právo na otca, matku a nemôžeme jednoducho dieťa dať do takejto rodiny. A toto je celý ten princíp, s týmto začínate, sami ste sa demaskovali, chcete viac, chcete viac. Ale ja som veľmi rád, že táto debata prebieha. Nešírime tu nenávisť, to sú vaše domnienky, zase vyvodzujete závery z ničoho. Ale som veľmi rád, že prebieha, pretože ste sa tu odhalili v celej svojej nahote. To znamená, či už pani Cigániková, poďme si meniť pohlavie, to sú ľudia, ktorí sú psychicky narušení naozaj. To, keď si povie zo dňa na deň, ja som žena, tomu človeku treba pomôcť a nie akceptovať to, áno, tak budeš žena. Keď si človek povie, ja som pes, áno, budeme to akceptovať. Nie, toto sú nebezpečné veci. A ešte raz, koho to ohrozuje? Deti.
Lexmann, Miriam, poslankyňa Európskeho parlamentu (2020-07-07):
Ďakujem veľmi pekne. Ja začnem poslednou otázkou pána poslanca Vašečku. Pod zodpovedným investovaním chápem to, keď sú jasné a transparentné kritériá, aby sa peniaze nie rozdávali, ale jasne a strategicky investovali a výška pôžičky nebola taká, ktorá by bola hazardom. Pod spravodlivosťou rozumiem to, aby sme eliminovali klientelizmus a korupciu na nulu. Pán poslanec Nemec, ja som spomenula reformu zdravotníctva, ale súhlasím s vami, že ako zdravotníctvo, tak aj šport sú veľmi kľúčové práve aj na investície kvôli tomu, že obyvateľstvo trpí mnohými civilizačnými chorobami a na to, aby sme mali zdravú ekonomiku, potrebujeme mať zdravých občanov. Čiže toto je veľmi silno prepojené, hoci sa to nezdá a úplne s vami súhlasím. Pán poslanec Kotleba, samozrejme, myslela som primárne na generácie alebo ďalšie generácie tých, ktorí to budú splácať, čiže naše deti a naše vnúčatá. Ale, ale a tu musím povedať, keď bude silná európska ekonomika a Európska únia bude verná svojim hodnotám aj v zahraničnej politike, budeme môcť eliminovať to, aby niekto hľadal dôstojný život u nás, ale sa tým pádom postaráme aj o tie budúce generácie v chudobných krajinách. Takže na ne nemôžme zabudnúť. Pán poslanec Kočiš, tú otázku, ktorú ste smerovali na mňa, odpovedal už môj kolega pán Štefanec, ale poviem vám jednu vec. Vy ste spomenuli pomoc Ruska a Číny počas pandémie. Musím s vami absolútne nesúhlasiť. Kardinál Bo to jasne pomenoval, že to boli lži a korupcia Čínskej komunistickej strany, ktorá túto pandémiu spôsobila. Takže len na margo pomoci Ruska a Číny. A pán poslanec Valášek tu síce už nie je, ale možno iba poviem jednu vec, že, áno, úplne s ním súhlasím. Fiškálne konzervatívny a zodpovedný prístup je dôležitý... (Prerušenie vystúpenia časomerom.)
Žitňanská, Jana, poslankyňa NR SR (2020-05-12):
Ďakujem veľmi pekne. Poprosím kolegyne a kolegov zo sociálneho výboru, aby sme sa stretli teraz o desať minút na výbore. Ďakujem.
Kaliňák, Robert, poslanec NR SR (2011-02-11):
Ďakujem pekne. Ďakujem pekne aj pánovi predsedovi poslaneckého klubu našej strany. Viete, naozaj je pravda, že zažívame nové zážitky, ktoré sme doteraz nikdy nezažili. A musím vám povedať, že ako prví karty ste vyťahovali vy, pán Hort, keď ste kupovali poslancov, čo vám potvrdil aj súčasný minister vnútra. Vtedy ste aj zopárkrát aj zabránili. Zopárkrát ste zabránili fungovaniu schôdze. A mňa by len tak zaujímalo, že ako ste stihli večer otvoriť podateľňu na podanie toho tridsaťštyri... (Prerušenie vystúpenia predsedajúcim.)
M. Sabolová, poslankyňa: (2009-10-30):
Ak by pán minister financií myslel úprimne to svoje vystúpenie, ktoré mal pred chvíľočkou, v akom stave Slovenská republika je, bol by do štátneho rozpočtu zakomponoval toto zmrazenie valorizácie aj pre štátnych úradníkov. Len je to zrejme asi dosť nepopulárna vec pred voľbami, aby svojim verným zmrazil platy, lebo pred časom vládna koalícia schválila v novele zákona o štátnej službe navýšenie platov niektorých štátnych úradníkov. Škoda, že odišla pani ministerka Petríková, očakávala som, že moja doplňujúca poznámka by bola, očakávala som od nej, že podobne bude konať aj v oblasti súdnictva a aj sudcom bude, sa pokúsi alebo navrhne zmraziť platy tak, aby boli solidárni s občanmi tejto krajiny. Moja kolegyňa v svojom dlhom vystúpení chcela veľmi jednoducho povedať, ale procedúra to káže, že musela prečítať celý pozmeňovák, že ak to myslíte úprimne v parlamente, vládna koalícia, s tým, že chcete sanovať túto krajinu, mali by ste zahlasovať za tento návrh, lebo sú to ušetrené prostriedky a aj štátni úradníci by sa mali solidarizovať s občanmi. A treba si uvedomiť, že poslanci majú zmrazené platy na rok 2008, nie na rok 2009 a to sú už dva roky, odkedy valorizácia... (Prerušenie vystúpenia časomerom.)
B. Bugár, podpredseda NR SR: (2002-08-20):
M. Maxon, poslanec: Áno, ďakujem pekne, už mi to funguje. Ďakujem pekne, dámy a páni, ktorí ste reagovali na moje vystúpenie, prepáčte, v žiadnom prípade sa vás nechcem dotknúť, ale to, čo z hľadiska ekonomického prezentujete, tak to je insitný prístup k ekonomike, vy sa asi pohybujete, neviem v akom fluide, vy si myslíte že výkup a zálohu tie subjekty budú realizovať len tak zo vzduchu? Predsa budú na to finančné náklady a tie finančné náklady si musia v každom prípade premietnuť do spotrebiteľských cien. Tak prosím vás pekne, ja naozaj už musím použiť taký výraz, neoblbujte tu občanov, že si budú môcť o 100 mil. korún kúpiť tovarov viac. Jednoducho obchodníkov nútite, aby tieto peniaze premietli do spotrebiteľských cien. Pani poslankyňa Sabolová, ako vždy počúvate tak na 50 %. Ja som sa ani slovkom nezmienil o tom, že tento zákon, že máte teda indície, že tento zákon by mohol by v rozpore s Ústavou Slovenskej republiky. Ani slovkom. Spomínal som zákon o odpadoch a je podanie na Ústavnom súde, ktoré podpísali poslanci Národnej rady Slovenskej republiky, ktorí predpokladáme že vo svojich niektorých ustanoveniach nebude v súlade s Ústavnou Slovenskej republiky. No a celkom na záver, pán poslanec Muránsky, vážte slová. Ešte raz zopakujem, buďte taký láskavý, vážne slová. Ja principiálne odmietam, aby ste si dovolili spájať ma s akýmikoľvek lobingovými skupinami.
Blanár, Juraj, podpredseda NR SR (2021-12-02):
Ďalší s faktickou pán poslanec Pollák.
Laurenčík, Milan, podpredseda NR SR (2020-06-03):
Ďakujem. O slovo, o možnosť vystúpiť v rozprave požiadal pán minister Jaroslav Naď. Nech sa páči.
Goga, Pavol, poslanec NR SR (2019-09-10):
Ďakujem za slovo, vážený pán podpredseda. V rozprave nikto nevystúpil, a tak vás prosím, dajte hlasovať o tom, že Národná rada Slovenskej republiky sa rozhodla prerokovať návrh zákona v druhom čítaní.
Hudacký, Ján, poslanec NR SR (2013-09-18):
Ďakujem pekne, pán podpredseda. Chcem poďakovať kolegovi Štefancovi za skutočne komplexný prehľad vplyvov na rast dlhu a teda na dlhovú udržateľnosť vôbec na Slovensku, vzhľadom na to, že terajšia vláda skutočne každý jeden krok, ktorý robí, smeruje k tomu, žezadlženie bude vyššie a vyššie. Som veľmi rád, že poukázal na niektoré konkrétne príklady, ako je Cargo, ako je momentálne SPP, kde vláda pochybnými krokmi opäť len zadlžuje tento štát. Samozrejme, že nikto iný to nezaplatí, len občania tejto republiky, a toto všetko opäť sa len pripočíta k celkovému dlhu. Bude otázka, či budeme vedieť v konečnom dôsledku dodržať Pakt rastu a stability a či Slovensko nebude ďalej aj cez Európsku úniu spochybňovanéako seriózny partner a členská krajina eurozóny. Takisto by som chcel veľmi rád zdôrazniť toto, čo ste povedal, pán kolega, to je otázka podnikateľského prostredia. Táto vláda doslova robí všetky kroky pre to, aby sa to podnikateľské prostredie, a teda zároveň aj konkurencieschopnosť našej ekonomiky, znižovalo. Týka sa to predovšetkým vami uvádzaných daní, predovšetkým daní z príjmu fyzických a právnických osôb, ktoré nie motivujú, ale demotivujú podnikateľov a celé podnikateľské prostredie. Samozrejme aj vymožiteľnosť práva a ďalšie tie podmienky, ktoré sú nevyhnutnosťou pre to, aby táto krajina, ekonomika mohla generovať viac zdrojov, aby ľudia mali zamestnanosť. Takže ešte raz vám ďakujem za všetky tieto pripomienky. A ja verím, že budeme hľadať čo najviac... (Prerušenie vystúpenia časomerom.)
Hrušovský, Pavol, doterajší predseda NR SR (2012-04-04):
Pán predseda , ďakujem vám za úvodný príhovor pred poslancami Národnej rady Slovenskej republiky. Dovoľte, aby som vám symbolicky odovzdal teraz miesto, ktoré vám patrí ako novozvolenému predsedovi Národnej rady, zaujali ste svoje miesto predsedu a pokračovali v riadení rokovania ustanovujúcej schôdze Národnej rady Slovenskej republiky. (Potlesk.)
Žiga, Peter, podpredseda NR SR (2024-09-11):
Prosím, prezentujme sa a hlasujeme. (Hlasovanie.) 144 prítomných, 101 za, 42 sa zdržalo, 1 nehlasoval. Návrh sme schválili.
Poliačik, Martin, poslanec NR SR (2012-12-13):
Ferko, asi nie úplne ešte stále chápeš, o čo mne ide vo vzdelávaní. Ja ťa veľmi rád zoberiem medzi decká, ktoré som učil, lebo tam sa práca vyžaduje a vyžaduje sa dennodenne od rána, až kým z tej, až kým z tej školy neodídu, ale nie je založená na súťažení a nie je založená na tlaku hodnotením. Je založená na vnútornej motivácii toho decka, ktorá sa podporuje, aby sa presne tak, ako si povedal v tom svojom príhovore, zapálilo pre nejakú vec, aby v nej našlo nejaký zmysel a aby využívalo svoju prirodzenú zvedavosť, ktorú to dieťa má, na to, aby sa o tej veci čo najviac naučilo. Takže ja viem, že ten starý svet je ešte ako založený na disciplíne, poriadku a autoritách, ale aj ten svet pomaly končí a nastupuje skôr svet, kde disciplína je viacej vnútorná, autorita je viacej nahrádzaná sebaistotou a sebadôverou a ten poriadok je vnášaný tým, že dieťa samo od seba chápe a je vychovávané k tomu, že ľudia, ktorí žijú v usporiadanej spoločnosti, sa majú jednoducho lepšie. Takže, ak dovolíš, ja ťa veľmi rád niekedy zoberiem pozrieť sa do tej školy a možno, a možno, že prehodnotíš aj tú potrebu súťaživosti alebo vyžadovania tlaku cez kvalifikáciu a hodnotenie v školstve. Ďakujem.
Lipšic, Daniel, poslanec NR SR (2015-02-18):
Pán poslanec, zhasnite, no, čo vám poradím, keď vám vadí elektrina. (Smiech v sále.) Na vás sa asi nič rozumné povedať nedá. (Smiech v sále.)
R. Zajac, minister zdravotníctva SR: (2004-05-19):
Keď sa budeme baviť o situácii, čo tam nie je, že rozsah nie je definovaný, tak potom, pán poslanec Bódy, prečo spomínate prílohy toho rozsahu. Hovoríte, že lekárnici nevedia, a dnes čo vedia? Máme predsa dnes v platnom zákone 132 ATC skupinu, ktoré sú stopercentne bezplatne, a všetko ostatné sa kategorizuje na základe nejakého rozhodnutia nejakej komisie. Veď to už funguje roky rokúce. Akurát že sme zaviedli nový model kategorizácie. Výhodný pre pacienta a výhodný pre verejné zdroje. Hovoríte, že nie sú ešte výkony. No nie sú, nikto ich neurobil. Tak treba si sadnúť a spraviť katalógy výkonov. Dokedy nebudú hotové katalógy výkonov, nemôžem robiť kategorizáciu výkonov. Veď to musí vzniknúť všetko! Ten zákon predpokladá iný pohľad. Ten predpokladá roky práce, a preto som veselo povedal, občan už korunu nebude doplácať, kým niekto nevytvorí katalógy, kým niekto nevytvorí kategorizácie, kým to celé nevznikne. Keď vám vadí, vážení poslanci Slobodného fóra, že tam je prílišná sila ministerstva, dajte v druhom čítaní pozmeňujúci návrh, aby predsedu toho úradu volil parlament. Ale veď vy to ani nechcete skúsiť pozmeniť. To znamená, ťažko sa vieme dohodnúť, keď jednoduché veci nevieme riešiť. To je ten problém, ktorý ja cítim, že vôbec nejde o to, či to je v súlade s programom. Ale idete vytrestať niekoho, kto vôbec v tejto chvíli za to nemôže.
Blanár, Juraj, poslanec NR SR (2018-09-13):
Dajte teraz hlasovať o bode 6 zo spoločnej správy s odporúčaním gestorského výboru schváliť.
Žiga, Peter, podpredseda NR SR (2024-06-11):
Prezentujme sa a hlasujme. (Hlasovanie.) 140 prítomných, 78 za, 1 proti, 61 sa zdržalo. Návrh sme schválili.
P. Hrušovský, predseda NR SR: (2004-05-27):
(Hlasovanie.) 128 prítomných, 76 za návrh, 39 proti, 13 sa zdržalo. Schválili sme pozmeňujúci návrh pod bodom 7 pána poslanca Buriana. Ďalej. M. Demeterová, poslankyňa: Pán predsedajúci, dajte, prosím, hlasovať o návrhoch pani poslankyne Navrátilovej. (Hlasy z pléna.)
Grendel, Gábor, podpredseda NRSR (2020-07-15):
S faktickou poznámkou vystúpi pán poslanec Čekovský.
Budaj, Ján, poslanec NR SR (2019-05-13):
Pán kolega, ja som si vedomý, že tento zákon nie je škodlivý. Je to len pokus zmierniť tú jednu stránku škody a to je odďaľovanie dostavby, ktoré ťahá z nášho rozpočtu peniaze. Nič viac tento zákon nedokáže urobiť, toho som si vedomý, a ak ste sa k tomu chceli vyjadriť, tak proti tomu nikto nenamieta. Problém sa už stal, problém sa preťahuje a čokoľvek, čo ho skráti a tým pádom ušetrí peniaze, je, je potrebné.
Hrnčiar, Andrej, podpredseda NR SR (2016-10-12):
S reakciami na faktické poznámky pán poslanec Kollár.
Glváč, Martin, podpredseda NR SR (2019-09-25):
To neni pravda.
Jahnátek, Ľubomír, minister pôdohospodárstva a rozvoja vidieka SR (2014-05-13):
Ďakujem pekne za slovo. Vážený pán predseda, panie poslankyne, páni poslanci, cieľom predloženého návrhu na skrátené legislatívne konanie o vládnom návrhu zákona o nadobúdaní vlastníctva poľnohospodárskeho pozemku a o zmene a doplnení niektorých zákonov je zabrániť znehodnocovaniu a degradácii poľnohospodárskej pôdy jej neodborným obhospodarovaním. Poľnohospodárska pôda je spoločným bohatstvom občanov nášho štátu a dedičstvom budúcich generácií, a preto si zaslúži, aby sme sa postarali o udržanie jej produkčných schopností v čo najväčšom rozsahu. Preto je celospoločenským záujmom taká právna úprava, ktorá zabezpečí, aby poľnohospodársku pôdu... (Ruch v sále, zmĺknutie ministra.) Preto je celospoločenským záujmom taká právna úprava, ktorá zabezpečí, aby poľnohospodársku pôdu, ktorá má aj v budúcnosti slúžiť realizácii poľnohospodárskej výroby, mohli do vlastníctva prednostne nadobúdať osoby, ktoré už svojím pôsobením v konkrétnych klimatických a pedologických podmienkach obce alebo regiónu preukázali schopnosť agrotechnicky efektívneho a pritom environmentálne šetrného obhospodarovania poľnohospodárskej pôdy. Navrhovaný zákon vytvára predpoklady, aby sa pôda dostala len do vlastníctva osôb, ktoré na nej dokážu hospodáriť a zveľaďovať tak jej hodnotu. Vytvára sa mechanizmus, ktorý síce obmedzí vlastníkov poľnohospodárskych pozemkov pri predaji takejto pôdy, ale v súlade s Ústavou Slovenskej republiky sú tieto obmedzenia priamo uvedené v zákone a rešpektujú predstavu doterajšieho vlastníka o primeranej kúpnej cene. Tak ako je uvedené v dôvodovej správe, ochranu poľnohospodárskej pôdy vykonávajú v menšom alebo väčšom rozsahu takmer všetky členské štáty Európskej únie. Iste každý z vás chápe, aká je dôležitá potravinová bezpečnosť štátu a že jej oslabením môže dôjsť k ohrozeniu základných ľudských práv a slobôd alebo bezpečnosti občanov Slovenskej republiky. Taktiež je zjavné, že neprijatím tohto návrhu zákona môžu štátu vzniknúť značné hospodárske škody nie priamo z predaja takejto pôdy, ale následne z rekultivácie inej pôdy na poľnohospodárske účely, kde sa odhadujú náklady až 50-tisíc euro v tej najzákladnejšej bonitnej triede. Vzhľadom na závažnosť problematiky, ktorú uvedený vládny návrh zákona, novely zákona upravuje, dovoľujem si vás zároveň požiadať o odsúhlasenie, aby návrh predmetného zákona Národná rada Slovenskej republiky prerokovala v skrátenom legislatívnom konaní podľa § 89 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky. Návrh zákona nebude mať vplyv na podnikateľské prostredie ani sociálne vplyvy, ani na životné prostredie. Naopak, navrhovaný zákon bude mať pozitívny vplyv na informatizáciu spoločnosti vzhľadom na riešenie ponuky prevodu poľnohospodárskej pôdy prostredníctvom registra uvedeného a bezodplatne prístupného cez internet. Vážený pán predseda, vážené panie poslankyne, páni poslanci, nakoľko predložený návrh zákona je potrebné zaviesť do praxe čo najskôr, dovoľujem si vás požiadať o schválenie jeho prerokovania v skrátenom legislatívnom konaní. Ďakujem, skončil som.
Pellegrini, Peter, predseda NR SR (2024-02-27):
Prezentujme sa a hlasujme. (Hlasovanie.) Prítomných 142 poslancov, za 16, proti 43, zdržalo sa 83. Konštatujem, že sme tento návrh neschválili . Pán poslanec Dostál, poprosím vás, aby ste uviedli hlasovanie v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 350/96 Z. z. o rokovacom poriadku Národnej rady, tlač 163, bod 67. Nech sa páči. (Hlasovanie v prvom čítaní o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov , tlač 163.)
Paška, Pavol, predseda NR SR (2013-12-18):
Vyhlasujem rozpravu za skončenú. Vy ste boli ako navrhovateľ, takže dávam možnosť prihlásiť sa, ospravedlňujem sa, myslel som, že pán poslanec je jediný v rozprave. Takže dávam možnosť sa prihlásiť do rozpravy. Končím možnosť prihlásiť sa. Pán poslanec Vašečka, nech sa páči.
Ďuriš Nicholsonová, Lucia, podpredsedníčka NR SR (2019-05-16):
Jedna faktická poznámka na vaše vystúpenie. Končím možnosť prihlásiť sa. Pán poslanec Heger.
Laššáková, Jana, podpredsedníčka NR SR (2014-11-08):
Pán poslanec Fecko.
Šimečka, Michal, podpredseda NR SR (2024-02-16):
Ďakujem veľmi pekne, pán poslanec. Na vaše vystúpenie sú dve faktické poznámky. Ako prvý pán poslanec Janckulík, ktorého ale nevidím v tejto chvíli... a, vidím ho, lebo je tu dole. Prosím.
J. Blanár, poslanec: (2002-10-15):
I. Presperín, doterajší podpredseda NR SR: Jozef Buček.